**Ministru kabineta rīkojuma projekta “Par valstij dividendēs izmaksājamo valsts sabiedrības ar ierobežotu atbildību "Šampētera nams"**

**peļņas daļu par 2017. gadu”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ar rīkojuma projektu Valsts sabiedrībai ar ierobežotu atbildību “Šampētera nams” (turpmāk – VSIA “Šampētera nams”) tiek noteikta atšķirīga dividendēs izmaksājamā peļņas daļa par 2017. gadu 3,6 % (5971,20 *euro*) apmērā. |

|  |
| --- |
| **I. Tiesību akta projekta izstrādes nepieciešamība** |
| 1.  | Pamatojums | Likuma “Par budžetu un finanšu vadību” 5. panta otrā daļa, likuma “Par vidēja termiņa budžeta ietvaru 2018., 2019. un 2020. gadam” 24. panta trešā daļa, likuma “Par valsts budžetu 2018. gadam” 44. pants, [Publiskas personas kapitāla daļu un kapitālsabiedrību pārvaldības likuma](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums) [28. panta](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums#p28) trešā daļa un Ministru kabineta 2015. gada 22. decembra noteikumu Nr. 806 „Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk – Noteikumi Nr.806) 10. punkts, 11.2.1. apakšpunkts. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | VSIA “Šampētera nams” ir valsts kapitālsabiedrība, kurā 100 % kapitāla daļu pieder valstij, tās kapitāla daļu turētājs ir Labklājības ministrija (turpmāk – LM). VSIA “Šampētera nams” pamatdarbība ir LM nekustamo īpašumu, kuros izvietotas LM padotības iestādes, pārvaldīšana un apsaimniekošana, nodrošinot telpu atbilstību nozares funkciju nodrošināšanai, tostarp, ilgstošas sociālās aprūpes un rehabilitācijas pakalpojumu sniegšanai nepieciešamo specializēto infrastruktūru.VSIA “Šampētera nams” 2017. gadu ir noslēgusi ar peļņu 164 884 *euro* apmērā, un atbilstoši normatīvā regulējuma prasībām ir veikusi uzņēmuma ienākuma nodokļa aprēķinu un nomaksu valsts budžetā.2017. gadā VSIA “Šampētera nams” iegādājās nekustamo īpašumu ar kadastra Nr.01000750723 – zemes vienību (zemes vienības kadastra apzīmējums 01000750701) 1.2688 ha platībā – Rīgā, Ventspils ielā 53 (turpmāk – zemesgabals), uz kura pilnībā vai daļēji atrodas astoņas VSIA “Šampētera nams” piederošas būves (kadastra apzīmējumi - 01000750873005, 01000750873007, 01000750873008, 01000750873009, 01000750873010, 01000750873012, 01000750873013, 01000750873015). Minētajā īpašumā izvietotas divas labklājības nozares iestādes – Veselības un darbspēju ekspertīzes ārstu valsts komisija un Valsts bērnu tiesību aizsardzības inspekcija, kā arī Valsts sabiedrības ar ierobežotu atbildību "Nacionālais rehabilitācijas centrs "Vaivari"" Tehnisko palīglīdzekļu centrs. Iegādājoties minēto zemesgabalu, tika izbeigts dalītais īpašums, nozares iestādēm samazināti izdevumi par zemes nomu, nomājot no privāto tiesību juridiskās personas, kā arī nodrošināta iespēja netraucēti uzsākt Eiropas Savienības darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās” 1. kārtas projekta “Energoefektivitātes paaugstināšanas pasākumi Ventspils ielā 53, Rīgā” īstenošanu.Zemesgabalu VSIA “Šampētera nams” iegādājās, izmantojot konkrētajam nekustamajam īpašumam iepriekšējos periodos uzkrātos līdzekļus, kas bija iekļauti nomas maksā kā viena no nomas maksas komponentēm un tādējādi saņemti no konkrēto nekustamo īpašumu nomājošajiem nomniekiem (privāto tiesību subjektiem un valsts iestādēm). 2016. gada pārskatā tie atspoguļoti 14. pozīcijā *Nākamo periodu ieņēmumi* kā uzkrājums, savukārt 2017. gada pārskatā atbilstoši Ministru kabineta 2015. gada 22. decembra noteikumu Nr. 775 “Gada pārskatu un konsolidēto gada pārskatu likuma piemērošanas noteikumi” 97. punktam, kas nosaka, ka pamatlīdzeklim ar neierobežotu lietderīgās lietošanas laiku (piem., zemesgabalam) un pamatlīdzeklim, kuram nevar noteikt lietderīgās lietošanas laiku, ikgadējo nolietojumu neaprēķina, līdz ar to nerodas izmaksas. Tādējādi 2017. gadā iegādātais zemesgabals jau tiek atspoguļots 4. pozīcijā *Nekustamie īpašumi*. Bilances postenī *Nākamo periodu ieņēmumi* norāda naudas līdzekļus, kas saņemti pirms bilances datuma, bet attiecas uz nākamo pārskata gadu vai tālākiem pārskata gadiem, t.i., nauda tiks izlietota nākamajā pārskata periodā. Bilances postenī *Nākamo periodu ieņēmumi* norādīto summu iekļauj attiecīgo pārskata gadu ieņēmumos (attiecīgi peļņas un zaudējumu aprēķinā − *Ieņēmumos*), ja šī suma tika izlietota kārtējā gada izdevumu segšanai (attiecīgi peļņas un zaudējumu aprēķinā – *Izdevumos*). Tā kā atbilstoši normatīvajam regulējumam nav izmaksu, kas būtu attiecināmas uz peļņas vai zaudējumu aprēķinu, neto peļņa – 7464 *euro* apmērā, kas gūta no saimnieciskās darbības, ir palielināta par zemesgabala iegādes summu − 157 420 *euro*. Tādējādi, ievērojot normatīvo regulējumu, grāmatvediski VSIA “Šampētera nams” 2017. gada peļņa ir 164 884 *euro,* taču faktiskā peļņair 7464 *euro*.Likuma “Par vidēja termiņa budžeta ietvaru 2018., 2019. un 2020. gadam” 24. panta pirmās daļas norma nosaka, ka minimālo dividendēs izmaksājamo peļņas daļu par 2017. un 2018. gada pārskata gadu valsts izšķirošajā ietekmē esošām kapitālsabiedrībām (tajā skaitā netiešā izšķirošajā ietekmē esošām kapitālsabiedrībām) nosaka un aprēķina 50 procentu apmērā, bet kapitālsabiedrībām, kurās visas kapitāla daļas tieši vai pastarpināti pieder valstij, 2018. gadā (par 2017. gada pārskata gadu) nosaka un aprēķina 80 procentu apmērā no attiecīgās kapitālsabiedrības peļņas. Attiecīgā likuma 24. panta trešā daļa nosaka, ka Ministru kabinets normatīvajos aktos noteiktajos gadījumos un kārtībā var pieņemt lēmumu par atšķirīgu minimālo dividendēs izmaksājamo peļņas daļu. Ievērojot minēto, VSIA “Šampētera nams” par 2017. pārskata gadu būtu jāieskaita valsts budžetā dividendes 131 907,20 *euro* apmērā.Zemesgabala iegādes ieņēmumu summas iekļaušana peļņas postenī rada pienākumu VSIA “Šampētera nams” veikt dividenžu izmaksu, taču tā kā 157 420 *euro* no peļņas veido ilgtermiņa ieguldījumi un tikai 7464 *euro* peļņas veido ieņēmumi no VSIA “Šampētera nams” saimnieciskās darbības, dividenžu izmaksa no visas peļņas ir apgrūtināta, jo VSIA “Šampētera nams” rīcībā faktiski šādu līdzekļu nav. Naudas līdzekļu atlikums VSIA “Šampētera nams” norēķinu kontā uz 31.12.2017. nav vērtējams kā brīvie līdzekļi, jo tie ir avansa maksājumi par nākamo periodu uzņemtajām saistībām, kas izriet no divpusējiem līgumiem starp VSIA “Šampētera nams” un publiskām personām – LM un tās padotības iestādēm. VSIA “Šampētera nams” nevar veikt dividenžu izmaksu no šiem naudas līdzekļiem, jo tie paredzēti jau uzņemto saistību īstenošanai un to novirzīšana dividenžu samaksai rada risku šo saistību izpildē (naudas līdzekļi paredzēti konkrētu apsaimniekojamo aktīvu uzturēšanai). Negatīvas izmaiņas finanšu plūsmā var būtiski ietekmēt VSIA “Šampētera nams” darbību un labklājības nozares iestāžu pakalpojumu sniegšanas kvalitāti, tāpat tas var radīt papildu slogu labklājības nozarei, ja VSIA “Šampētera nams” uzņemto saistību realizācijai nāksies piesaistīt aizņemtos finanšu līdzekļus.Noteikumu Nr. 806 10. punkts nosaka, ka, ņemot vērā šo noteikumu 11. punktā minētos apstākļus, valsts kapitāla daļu turētājs sniedz priekšlikumu par dividendēs izmaksājamo peļņas daļu (procentos no kapitālsabiedrības tīrās peļņas), kas atšķiras no kapitālsabiedrības stratēģijā noteiktā. Saskaņā ar Noteikumu Nr. 806 11.2. apakšpunktu ir nepieciešams samazināt dividendēs izmaksājamo peļņas daļu, valsts kapitāla daļu turētājam konstatējot, ka iestājies kāds no apakšpunktā norādītājiem apstākļiem. Minēto noteikumu 11.2.1. apakšpunkts nosaka, ka samazinājums pieļaujams, ja no kapitālsabiedrības darbības neatkarīgu apstākļu dēļ, neparedzētu notikumu vai ārkārtas situāciju dēļ ir iestājušās faktiskās sekas, kuru novēršanai un kapitālsabiedrības stratēģijā noteikto mērķu īstenošanai kapitālsabiedrības rīcībā nepieciešams atstāt finanšu līdzekļus dividendēs izmaksājamās peļņas daļas apmērā (pilnībā vai daļēji).Kaut arī zemes iegāde tika plānota, tomēr grāmatvedības principus, kuru dēļ radās situācija ar grāmatvedības peļņu, VSIA “Šampētera nams” ietekmēt nevar un tie ir uzskatāmi par no kapitālsabiedrības darbības neatkarīgiem apstākļiem, kuru dēļ pārskati uzrāda lielāku peļņu, nekā tā faktiski ir gūta no pamatdarbības. VSIA “Šampētera nams” gadījumā daļa peļņas veidojusies, līdzīgi kā veicot ilgtermiņa ieguldījumu pārvērtēšanu, proti, grāmatvediski, tikai, ievērojot Ministru kabineta 2015. gada 22. decembra noteikumu Nr. 775 “Gada pārskatu un konsolidēto gada pārskatu likuma piemērošanas noteikumi” 97. punktu, kas nosaka, ka pamatlīdzeklim ar neierobežotu lietderīgās lietošanas laiku (piem., zemesgabalam) un pamatlīdzeklim, kuram nevar noteikt lietderīgās lietošanas laiku, ikgadējo nolietojumu neaprēķina, līdz ar to nerodas izdevumi un zemes iegādei novirzītais uzkrājums tiek atzīts ieņēmumos. Šo grāmatvedisko darbību rezultātā, veidojas grāmatvediskā, nevis reālā peļņa.VSIA “Šampētera nams” 2017. gada darbību raksturojošie finanšu rādītāji:

|  |  |  |  |
| --- | --- | --- | --- |
| Finanšu rādītāji | Plāns 2017 | Fakts 2017 | Novirze no plāna |
| Neto apgrozījums, EUR | 1 329 235 | 1 753 995 | 424 760 |
| Peļņa, EUR | 133 906 | 164 884 | 30 978 |
| Peļņa pirms procentu maksājumiem un nodokļiem (EBIT), EUR | 162 924 | 216 437 | 53 513  |
| Peļņa pirms procentu maksājumiem, nodokļiem, nolietojuma un amortizācijas atskaitījumiem (EBITDA), EUR | 170 377 | 228 433 | 58 056  |
| Bilances kopsumma, EUR | 819 350 | 1 673 649 | 854 299  |
| Pašu kapitāls, EUR | 525 022 | 554 180 | 29 158  |
| Pašu kapitāla atdeve (ROE), % | 25,5 | 29,8 | 4,3  |
| Aktīvu atdeve (ROA), % | 16,3 | 9,9 | -6,4  |
| Kopējais likviditātes rādītājs | 1,28 | 1,1 | -0,18  |
| Saistības pret pašu kapitālu, % | 56,06 | 202,00 | 145,94  |
| Plānotās pamatdarbības naudas plūsmas izpilde, EUR | -250 812 | 499 298 | 750 110  |
| Ieguldījumu pamatlīdzekļos un nemateriālo ieguldījumu plāna izpilde, % | 163 000 | 162 997 | -3  |
| Sadalītās dividendes, EUR | 199 | - | 1 |
| Vidējā bruto atlīdzība (neieskaitot darba devēja veiktās valsts sociālās apdrošināšanas iemaksas) uz vienu nodarbināto gadā, EUR | 18 113 | 15 880 | -2 233  |
| Neto apgrozījums uz vienu nodarbināto, EUR | 102 249 | 109 625 | 7 376  |
| Valsts budžeta tieši vai netieši saņemtais un izlietotais finansējums (dotācijas, maksa par pakalpojumiem un citi finanšu līdzekļi) sadalījumā pa finansējuma piešķīruma mērķiem, EUR | x | x | x |

Ņemot vērā iepriekš minēto un pamatojoties uz Publiskas personas kapitāla daļu un kapitālsabiedrību pārvaldības likuma 28. panta otro, trešo un piekto daļu, VSIA “Šampētera nams” valde ir iesniegusi valsts kapitāla daļu turētājam priekšlikumu par atšķirīgu dividendēs izmaksājamo peļņas daļu un dalībnieku sapulce 2018. gada 27. aprīlī ir nolēmusi (lēmums Nr. 1.3., prot. Nr. 2018/2, ar grozījumiem, kas izdarīti ar dalībnieku sapulces 2019. gada 24. aprīļa lēmumu Nr. 7, prot. Nr. 2019/1) virzīt izskatīšanai Ministru kabinetā priekšlikumu par atšķirīgas dividendēs izmaksājamās peļņas daļas noteikšanu.Rīkojuma projekts paredz, ka VSIA “Šampētera nams” iemaksā valsts budžetā dividendēs 3,6 % (5971,20 *euro*) no peļņas par 2017. gadu, nosakot LM kā VSIA “Šampētera nams” kapitāla daļu turētājai pienākumu nodrošināt, ka kapitālsabiedrības 2017. pārskata gadā gūtās peļņas daļa 125 936 *euro* apmērā tiek novirzīta kapitālsabiedrības uzņemto saistību izpildei, īstenojot būvdarbus Labklājības ministrijas valdījumā esošajos nekustamajos īpašumos.Pamatojoties uz Eiropas Komisijas paziņojuma par Līguma par Eiropas Savienības darbību 107. panta 1. punktā minēto valsts atbalsta jēdzienu (2016/C 262/01) 17. punktā noteikto, finansējums, kas paredzēts, nodrošinot valsts funkciju izpildi, nav saimnieciskā darbība un attiecīgi nav kvalificējams kā komercdarbības atbalsts. Attiecīgi, ja pasākuma mērķis nav saistīts ar saimnieciskās darbības veikšanu, izvērtējums par pasākuma atbilstību visām komercdarbības atbalsta pazīmēm nav jāveic. |
| 2.  | Projekta izstrādē iesaistītās institūcijas | LM,VSIA “Šampētera nams” |
| 3.  | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un** **administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2019.gads** | Turpmākie trīs gadi (*euro*)\* |
| saskaņā ar valsts budžetu kārtējam gadam | **izmaiņas kārtējā gadā, salīdzinot ar valsts budžetu kārtējam gadam** | **2020.gads** | **2021.gads** | **2022.gads** |
| saskaņā ar vidēja termiņa budžeta ietvaru\* | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru\* | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi:** | **209 440 039** | **-125 936** | 147 656 000 | **0** | 55 100 000 | **0** | **0** |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi

tai skaitā: | 209 440 039 |  -125 936 | 147 656 000 | 0 | 55 100 000 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi:** | **0** | **0** | **0** | **0** | **0** | **0** | **0** |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | **0** | **- 125 936** | **0** | **0** | **0** | **0** | **0** |
| 3.1. valsts pamatbudžets | 0 |  -125 936 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **0** | **0** | **0** | **0** | **0** | **0** |
| 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 5. Precizēta finansiālā ietekme: | X | **0** | **0** | **0** | **0** | **0** | **0** |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar |
| 6.1. Detalizēts ieņēmumu aprēķins |
| 6.2. Detalizēts izdevumu aprēķins |
| 7. Amata vietu skaita izmaiņas | Projekts šo jomu neskar |
| 8. Cita informācija | VSIA “Šampētera nams” 2017. pārskata gadā gūtā tīrā peļņa ir 164 884 *euro*, tā veidojas no divām daļām: 1) zemesgabala iegādes rezultātā izveidojusies grāmatvediskā peļņa 157 420 *euro*, kas veidojusies, pamatojoties uz Publiskas personas kapitāla daļu un kapitālsabiedrību pārvaldības likuma 66. panta otro daļu, 82. panta pirmo daļu, Valsts sabiedrības ar ierobežotu atbildību “Šampētera nams” statūtu 10.5. punktu un dalībnieku sapulces lēmumu (09.12.2017. protokols Nr. 2016/5 lēmums Nr. 1.2.), novirzot iepriekšējos periodos uzkrātos naudas līdzekļus zemesgabala iegādei, līdz ar to, šī summa tiek atzīta par izmantotu nekustamā īpašuma ar kadastra Nr. 01000750723 – zemes vienības (zemes vienības kadastra apzīmējums 01000750701) 1,2688 ha platībā – Ventspils ielā 53, Rīgā, iegādei, uz kura atrodas kapitālsabiedrības piederošās ēkas, tādējādi izbeidzot dalīto īpašumu, un no šīs daļas netiek maksātas dividendes; 2) saimnieciskās darbības rezultātā gūtā peļņa 7464 *euro*, no kuras dividendēs izmaksājami 80 % jeb 5971,20 *euro* apmērā un kas tiks iemaksāti valsts budžetā.Saskaņā ar likuma “Par vidēja termiņa budžeta ietvaru 2018., 2019. un 2020. gadam” 24. pantu minimālo dividendēs izmaksājamo peļņas daļu par 2017. pārskata gadu kapitālsabiedrībām, kurās visas kapitāla daļas tieši vai pastarpināti pieder valstij, nosaka un aprēķina 80 % apmērā no attiecīgās kapitālsabiedrības tīrās peļņas. 80 % no Kapitālsabiedrības 2017. gada tīrās saimnieciskās peļņas ir 5971,20 *euro*. |

\* Atbilstoši apstiprinātajam maksimāli pieļaujamam valsts pamatbudžeta izdevumu apjomam 2020. un 2021.gadam.

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | LM,VSIA “Šampētera nams”  |
| 2. | Projekta izpildes ietekme uz pārvaldes funkcijām un institucionālo struktūru Jaunu institūciju izveide, esošu institūciju likvidācija vai reorganizācija, to ietekme un institūcijas cilvēkresursiem. | Projekts šo jomu neskar |
| 3. | Cita informācija | Nav  |

Labklājības ministre R.Petraviča

D.Kļaviņa, 67021603,

Dace.Klavina@lm.gov.lv